དེ་ཡང་སྔ་དྲོ་ཆུ་ཚོད་༩།༠༠ཐོག་བཞུགས་སྒར་ཕོ་བྲང་ནས་ཐེག་ཆེན་ཆོས་གླིང་གཙུག་ལག་ཁང་དུ་དཀྱིལ་ཤར་ཨེ་ཤ་ཡའི་དད་ལྡན་ཆོས་ཞུ་པའི་འབྲེལ་ཡོད་ནས་གདན་ཞུ་ཞུས་པ་དང་ཕེབས་ལམ་གཡས་གཡོན་དུ་སྤོས་སྣེ།སྤྱན་རྒྱ།དཀར་གཙང་ལྷ་དར་ཐོགས་པའི་ཆོས་ཞུ་བ་ཚོས་ཕེབས་བསུ་དང་།བྱིངས་ནས་སྟོན་པའི་མཚན་སྔགས་གསུང་འདོན་དང་འབྲེལ་བཞུགས་ཁྲིར་༸ཞབས་སོར་འཁོད་མཚམས།རྒྱ་ནག་དང་ཨིན་ཌོ་ནེ་ཤཱིས་ཡ།ཀོ་རུ་ཡ།མཱ་ལེ་ཤིས་ཡ།སིངྒ་པོར།ཐའེ་ལན་ཊི།ཝེ་ཏི་ནམ་བཅས་ཀྱི་མཁན་པོ་དང་བླ་མ་དབུ་ལས་ཁག་ཅིག་གིས་མཎྚལ་རྟེན་གསུམ་འདེགས་འབུལ་ཞུས་པ་དང་།དེ་ནས་པཱ་ལིའི་ཆོས་བརྒྱུད་ཀྱི་དགེ་འདུན་པ་ཁག་ཅིག་གིས་པཱ་ལིའི་སྐད་ཐོག་བཀྲ་ཤིས་པའི་མདོ་གསུང་འདོན་གནང་བ་དང་།དེ་རྗེས་རྒྱའི་བཙུན་མ་དང་ཆོས་ཞུ་བ་ཡོངས་ནས་རྒྱ་སྐད་ཐོག་ཤེས་རབ་སྙིང་པོ་གསུང་འདོན་གནང་གྲུབ་མཚམས་སྤྱི་ནོར་༸གོང་ས་༸སྐྱབས་མགོན་ཆེན་པོ་མཆོག་གིས།